Alboraia prepara la seua primera Ruta de l'Esmorzar
25 de Gener de 2024

Després de la Ruta de la Tapa d'Alboraia que en 2023 va complir la desena edició assolint un gran èxit, l'Ajuntament d'Alboraia està preparant la Ruta de l'Esmorzar, que celebrarà la seua primera edició entre maig i juliol.

El passat dia 16 de gener va tindre lloc la segona reunió de treball amb el sector d'hostaleria local en la qual van ser presents la regidora de Comerç i Indústria, Conxa Villena, i personal tècnic de l'Agència de Desenvolupament Local de l'Ajuntament d'Alboraia.

L'esdeveniment consistirà en tres dies d'esmorzars amb sortejos per als clients i premis per al millor esmorzar. No hi haurà cost de participació per als locals d'hostaleria que participen, i es publicitarà l'esdeveniment des del consistori.

Els establiments interessats poden contactar amb l'Agència de Desenvolupament Local en el telèfon 96 186 93 50 o per correu electrònic en adl@alboraya.com.